ΓΡΑΠΤΗ ΕΡΩΤΗΣΗ P-0009/01

υποβολή: Bart Staes (Verts/ALE) προς την Επιτροπή

(9 Ιανουαρίου 2001)

Θέμα: Φάκελος Lernout & Hauspie: Επιδότηση του σχεδίου αστυνομικής συνεργασίας Sensus

Το σχέδιο Sensus, που αποτελεί συνέχεια του σχεδίου Aventinus, αφορά την εκπόνηση προγράμματος ανταλλαγής πληροφοριών για τις ευρωπαϊκές αστυνομικέςπηρεσίες καιπηρεσίες πληροφοριών. Η αναζήτηση ενδιαφέρουσας φωνητικής και γλωσσικής τεχνολογίας αποτελεί σημαντικό τμήμα του σχεδίου αυτού.

Το σχέδιο Sensus επιδοτείται από την Ευρωπαϊκή Επιτροπή. Ο συντονισμός αναλαμβάνεται σύμφωνα με πληροφορίες στο Ιντερνέτ (http://www.sensus-int.de) από τον κ. Stephan Bodenkamp. Επισήμως ο ανωτέρω εργάζεται στην Υπηρεσία Εξωτερικών Θεμάτων (Amt fr Auslandfragen) στο Μόναχο. Από απόφαση του Δικαστηρίου του Μονάχου (της 20ης Δεκεμβρίου 2000) προκύπτει όμως ότι ο κ. Stephan Bodenkamp ονομάζεται στην πραγματικότητα Christoph Kionowski και εργάζεται για τη γερμανικήπηρεσία πληροφοριών, Bundesnachrichtendienst.

Η επίσημη έδρα του σχεδίου Sensus βρίσκεται στο ίδιο κτίριο όπου είναι εγκατεστημένη η γερμανική εταιρία Radial Sprachtechnologie GmbH. Η εταιρία αυτή εντάσσεται σε ευρωπαϊκό δίκτυο στο οποίο συμμετέχουν, μέσω της εταιρίας Radial Belgium (Schoolstraat 1A,2370 Arendonk) και ορισμένες αποκαλούμενες Language Development Companies της επιχείρησης φωνητικής τεχνολογίας Lernout & Hauspie.

Για την επιχείρηση Lernout & Hauspie οι Language Development Companies αποτελούσαν πηγή εσόδων. Σύμφωνα με την αμερικανική εφημερίδα Wall Street Journal αυτή η μέθοδος απόκτησης εσόδων είναι, από λογιστική άποψη, άκρως ύποπτη. Τα όσα έγραψε η εν λόγω εφημερίδα προκάλεσαν τις τρέχουσες δικαστικές έρευνες όσον αφορά την επιχείρηση Lernout & Hauspie. Σύμφωνα με μια από τιςποθέσεις οι Language Development Companies χρησίμευαν για το ξέπλυμα χρημάτων.

1. Πότε αποφάσισε η Επιτροπή να επιδοτήσει τα σχέδια Aventinus και Sensus;

Για ποιο λόγο έλαβε την απόφαση αυτή;

2. Ποιος ανέλαβε την πρωτοβουλία της επιδότησης των σχεδίων Aventinus και Sensus;

3. Ελήφθη άραγε η απόφαση της Επιτροπής κατόπιν παράκλησης τρίτων (ατόμων, επιχειρήσεων ή οργανώσεων) και, εάν ναι, ποιοι ήταν αυτοί οι τρίτοι;

4. Σε ποια θέση του προϋπολογισμού είναι εγγεγραμμένες οι επιδοτήσεις για τα σχέδια Aventinus και Sensus;

5. Σε ποιο ποσό (σε ευρώ) ανέρχονται οι επιδοτήσεις που έχουν καταβληθεί έως σήμερα για τα σχέδια Aventinus και Sensus;

6. Είναι ενήμερη η Επιτροπή για τη σχέση με τη γερμανικήπηρεσία πληροφοριών (Bundesnachrichtendienst); Εάν ναι, για ποιο λόγο παρόλα αυτά αποφάσισε η Επιτροπή να επιδοτήσει τα σχέδια; Εάν όχι, προτίθεται η Επιτροπή να απαιτήσει την επιστροφή των καταβληθεισών επιδοτήσεων, λαμβάνονταςπόψη ότι δεν της είχαν χορηγηθεί άκρως σημαντικές πληροφορίες σχετικά με τα σχέδια Aventinus και Sensus;

Απάντηση του κ. Liikanen εξ ονόματος της Επιτροπής

(2 Μαρτίου 2001)

1. Η Επιτροπή αποφάσισε να χρηματοδοτήσει τα επιμερισμένης δαπάνης έργα έρευνας και τεχνολογικής ανάπτυξης Sensus και Aventinus μετά από αξιολόγηση προτάσεων πουποβλήθηκαν στο πλαίσιο αρκετών προσκλήσεων που δημοσίευσε το Πρόγραμμα Εφαρμογών Τηλεματικής του 4ου προγράμματος-πλαισίου κοινοτικών ενεργειών έρευνας, τεχνολογικής ανάπτυξης και επίδειξης (1994-1998)(1). Η χρηματοδότηση του έργου Aventinus-I εγκρίθηκε επίσημα από την Επιτροπή με την απόφαση E/1389/95 της 26ης Ιουλίου 1995. Η χρηματοδότηση των έργων Aventinus-II and Sensus εγκρίθηκε από την Επιτροπή με την απόφαση E/1791/97 της 3ης Σεπτεμβρίου 1997. Σην περίπτωση του Sensus, η Επιτροπή έλαβε περαιτέρω απόφαση (E/696/99) για την τροποποίηση της αρχικής στις 25 Μαρτίου 1999, ώστε να επιτραπεί η συμμετοχή της Europol στο έργο.

2. Η Επιτροπή αξιολόγησε τις προαναφερθείσες προτάσεις σύμφωνα με τους κανόνες και τις διαδικασίες που διέπουν το 4ο πρόγραμμα-πλαίσιο κοινοτικών ενεργειών έρευνας, τεχνολογικής ανάπτυξης και επίδειξης, επικουρούμενη από ανεξάρτητους εμπειρογνώμονες. Οι προτάσεις επιλέχθησαν για χρηματοδότηση επειδή κατά την αξιολόγηση κρίθηκαν συναφέστατες προς το θέμα και άριστες από τεχνική σκοπιά.

3. Κατόπιν της αξιολόγησης και των διαβουλεύσεων με την επιτροπή του προγράμματος, η Επιτροπή χορήγησε κοινοτική οικονομική ενίσχυση στις προτάσεις, ως αναφέρεται λεπτομερώς στο σημείο 1.

4. Όπως εξηγείται ανωτέρω, τα έργα προήλθαν από προτάσεις πουποβλήθηκαν κατόπιν προσκλήσεωνποβολής προτάσεων που δημοσιεύθηκαν στην Επίσημη Εφημερίδα. Οι αντίστοιχες αποφάσεις της Επιτροπής λήφθηκαν σύμφωνα με όλους τους σχετικούς κανόνες και διαδικασίες.

5. Τα έργα Sensus και Aventinus-I και II χρηματοδοτήθηκαν στο πλαίσιο του άρθρου B6-6121 113 του προϋπολογισμού του Προγράμματος Εφαρμογών Τηλεματικής (1994-1998).

6. Για το Aventinus-I εγκρίθηκε ανώτατη κοινοτική συνεισφορά 2 500 000 ευρώ, εκ των οποίων οι αντιστοίχως εκτελεσθείσες απαιτήσεις ανήλθαν σε 2 341 190 ευρώ. Για το Aventinus-II εγκρίθηκε ανώτατη κοινοτική συνεισφορά 550 000 ευρώ, εκ των οποίων οι αντιστοίχως εκτελεσθείσες απαιτήσεις ανήλθαν σε 513 777 ευρώ.

Για το Sensus εγκρίθηκε ανώτατη κοινοτική συνεισφορά 2 250 000 ευρώ, εκ των οποίων έχουν καταβληθεί 478 753 ευρώ από τις 31 Δεκεμβρίου 2000. Περαιτέρω δικαιολογητικά δαπανών βρίσκονταιπό εκτέλεση.

7. Στόχος αυτών των έργων ήταν η ανάπτυξη τεχνολογίας που να διευκολύνει τη διασυνοριακή συνεργασία μεταξύ των αρχών επιβολής του νόμου και τωνπηρεσιών ασφαλείας. Η Επιτροπή έχειπόψη ότι η AfA (Υπηρεσίαποθέσεων εξωτερικού), η οποία συμμετείχε στα έργα Aventinus and Sensus μέσω του κέντρου δοκιμών γλωσσικής τεχνολογίας, είναι κυβερνητικό όργανο πουποβάλλει αναφορά στην Ομοσπονδιακή Καγκελλαρία της Γερμανίας. Επομένως η AfA έχει εύλογα συμφέροντα στους ερευνητικούς τομείς αυτών των έργων.

Η Επιτροπή δε θεωρεί ότι παραπληροφορήθηκε για τους στόχους και τα αποτελέσματα αυτών των έργων. Καθώς εκπληρώθηκαν επιτυχώς όλα τα καθήκοντα που προέβλεψαν τα προγράμματα εργασίας, η Επιτροπή δεν έχει επί του παρόντος συγκεκριμένους λόγους να ζητήσει αποζημίωση για τα χρήματα που καταβλήθηκαν έως τώρα. Εντούτοις η Επιτροπή θα λάβει δεόντωςπόψη τις προσφάτωςποβληθείσες πληροφορίες και θα κρίνει αν λόγω αυτών επιβάλλεται αναθεώρηση της θέσης της και χρημοτοδοτικός έλεγχος (χωρίς να περιορίζεται σ'αυτόν) σύμφωνα με τους όρους των συμβάσεων.

(1) ΕΕ C 230 της 26.8.1993.